Diari Oficial de la Generalitat Valenciana


Sumari del DOGV 8574, del 19-06-2019 (2019/5645)

RESOLUCIÓ de 29 de maig de 2019, de la Direcció General de Política Educativa, per la qual es concedeixen les assignacions econòmiques per a la realització de projectes d'intercanvis escolars d'alumnat de centres públics per a millorar la competència comunicativa i afavorir la cohesió lingüística.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5645


Data del document
:   29-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 de maig de 2019, de la Direcció General de Política Educativa, per la qual es concedeixen les assignacions econòmiques per a la realització de projectes d'intercanvis escolars d'alumnat de centres públics per a millorar la competència comunicativa i afavorir la cohesió lingüística. [2019/5645]  
Per Resolució de 17 de gener de 2019, del conseller d'Educació, Investigació, Cultura i Esport, es va convocar la realització de projectes d'intercanvis escolars d'alumnat de centres públics per millorar la competència comunicativa i afavorir la cohesió lingüística (DOGV 8474, 29.01.2019).  
Amb data 12 d'abril de 2019, en la pàgina web de la Conselleria d'Educació, Investigació, Cultura i Esport, es va publicar la resolució provisional de concessió de les assignacions, en la qual es determinen els projectes aprovats i les quantitats assignades a cada centre educatiu participant. Transcorregut el termini de 5 dies hàbils per a presentar al·legacions a la resolució provisional, l'òrgan instructor no ha rebut cap al·legació, per la qual cosa la proposta de l'òrgan instructor no s'ha de modificar.  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 7 de la Resolució de 17 de gener de 2019 que convoca la realització dels projectes, i fent ús de la delegació del conseller d'Educació, Investigació, Cultura i Esport expressada en el resolc 13 de la mateixa resolució, resolc:  
  
Primer  
Concedir les assignacions econòmiques proposades als projectes que s'indiquen en l'annex I i assignar a cada centre educatiu la quantitat que s'hi especifica, les quals s'abonaran amb caràcter de despesa extraordinària de funcionament, a càrrec del capítol II del programa pressupostari 94.84.30.161.44 del pressupost de la Generalitat de l'any 2019, per un import global de 20.000 euros.  
  
Segon  
Indicar que no hi ha cap projecte presentat que no haja rebut assignació econòmica.  
  
Tercer  
Tal com estableix el resolc huité de la convocatòria, l'entrega de l'assignació econòmica concedida es realitzarà, a partir de l'1 de juliol, per transferència bancària al centre docent per mitjà d'ordre de pagament en ferm, a proposta de la Conselleria d'Educació, Investigació, Cultura i Esport, a càrrec del pressupost anual de l'exercici 2019.  
  
En el resolc nové de la convocatòria s'indica el tractament que els centres han de donar a aquesta sobredotació per despeses extraordinàries de funcionament en la gestió econòmica ITACA.  
  
Quart  
Per a poder rebre l'assignació econòmica concedida els centres han d'enviar, fins al 28 de juny de 2019 al correu electrònic del Servei d'Educació Plurilingüe goq@fdy.eq, una memòria econòmica i una memòria d'avaluació i impacte del projecte, com s'indica en el resolc 9.7 de la convocatòria.  
  
València, 29 de maig de 2019.- El director general de Política Educativa: Jaume Fullana Mestre.